ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								dňa 18. augusta 2004
								K materiálu č. 17270/2004
								K bodu č. 47

S T A N O V I S K O

k  návrhu  zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých ďalších zákonov

 I.

Návrh zákona, ktorým sa mení a dopĺňa zákon  Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých ďalších zákonov predkladá na rokovanie vlády Slovenskej republiky podpredseda vlády a minister financií Slovenskej republiky Ivan Mikloš.	
Návrh zákona sa predkladá na základe Plánu legislatívnych  úloh  vlády	  SR   na rok 2004.

 II.	
			
Predkladaná novela zákona je reakciou na zmeny vykonané v jednotlivých hmotnoprávnych daňových zákonoch, predovšetkým zákona o dani z príjmov a zákona o dani z pridanej hodnoty. 
V návrhu novely sa spresňuje postup daňového subjektu pri registrácii, postup pre zverejňovanie zoznamov daňových subjektov, spresňujú sa aj ustanovenia o odvolaní, dopĺňajú sa ustanovenia o daňovej kontrole ako aj postup pri započítaní daňových pohľadávok.

III.

     Legislatívna rada vlády Slovenskej republiky prerokovala tento návrh zákona 17. augusta 2004, s tým že odporučila predkladateľovi do návrhu zapracovať jej pripomienky a odporúčania uvedené v časti IV. tohto stanoviska.

IV.

     Sekcia vládnej legislatívy Úradu vlády Slovenskej republiky odporúča vláde SR návrh  zákona, ktorým sa mení a dopĺňa zákon Slovenskej národnej rady                č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých ďalších zákonov schváliť s týmito pripomienkami:

K názvu
Je potrebné vypustiť slovo „ďalších“.

K čl. I

K bodu 3
V úvodnej vete je potrebné slová „e), f) a g)“ nahradiť slovami „e) až g)“.

K bodu 4
Je potrebné registračnú povinnosť a oznamovaciu povinnosť rozdeliť do samostatných písmen. 

K bodu 7
Je potrebné opraviť odkaz 4n) na 4a).

K bodu 10
V poznámke pod čiarou k odkazu 5) je potrebné uviesť konkrétny paragraf zákona č. 215/2004 Z. z. („§ 2 písm. a)“)

K bodu 32
V úvodnej vete je potrebné slová „11, 12, 13 a 14“ nahradiť slovami „11 až 14“.

K bodu 45
V úvodnej vete je potrebné za slová „ods. 8 sa“ vložiť slová „na konci“.

K bodu 48 
Je potrebné slová „zc), zd), ze) a zf)“ nahradiť slovami „zc) až zf)“.

K bodu 49
V § 23 ods. 6 písm. e) je potrebné slová „boli poskytnuté úľavy z úroku“ nahradiť slovami „bola poskytnutá úľava z úroku“ a slovo „pokút“ nahradiť slovom „pokuty“.

K bodu 55
V § 23b ods. 11 je potrebné slovo „pokút“ nahradiť slovom „pokuty“.
	
K bodu 62
V § 30 ods. 2 písm. f) je potrebné  vykonať legislatívnotechnickú úpravu, nakoľko v písmenách sa nemôžu používať celé vety.

K bodu 63
V § 30 ods. 6 je potrebné slová „sankčných úrokov, pokút“ nahradiť slovami „sankčného úroku, pokuty“.

K bodu 69
V dôvodovej správe k § 31 ods. 9 je potrebné upresniť, že právnická osoba alebo fyzická osoba, ktorá nemá sídlo alebo miesto podnikania v tuzemsku, uvádza údaje požadované pri registrácii na osobitnom tlačive.

K bodu 70
V § 31 ods. 11 je potrebné slová „bude uvedené“ nahradiť slovom „uvedie“, vypustiť slovo „mu“ v druhom riadku a rovnako vypustiť časť vety za slovami „na všetkých dokladoch“. 

K bodu 72
V § 31 odsek 17 je potrebné odkaz 10a) za slovami „osobitných zákonov“ zmeniť na odkaz 6eb).

K bodu 75
Je potrebné pre tento bod uviesť inú účinnosť v nadväznosti na schválenú novelu zákona č. 595/2003 Z. z.

K bodu 78
V poznámke pod čiarou k odkazu 11ae) je potrebné uviesť konkrétny paragraf zákona č. 222/2004 Z. z.

K bodu 79
 Je potrebné úvodnú vetu preformulovať takto: „V § 35 ods. 7 sa slová „tohto zákona“ nahrádzajú slovami „§ 31 alebo registračnú“.

K bodu 85
V úvodnej vete je potrebné za slová „ods. 2 sa“ vložiť slová „na konci“.

K bodu 86
V úvodnej vete je potrebné slová „4, 5, 6, a 7“ nahradiť slovami „4 až 7“.
V § 35b ods. 5 v prvej vete v treťom riadku je potrebné vypustiť slovo „zaplatenou“ a slovo „zaplateným“. V tretej vete je potrebné slová „neodpočítateľnej časti“ nahradiť slovami „neodpočítanej časti“.
V odseku 6 prvej vete je potrebné slovo „uhradil“ nahradiť slovom „zaplatil“ a v tretej vete slovo „neodpočítateľnej“ slovom „neodpočítanej“.
Je potrebné v novom novelizačnom bode vypustiť v § 35b ods. 8 poslednú vetu.

K bodu 90
V § 39 ods. 4 je potrebné v druhom riadku vypustiť slovo „podľa“ v oboch prípadoch.

K bodu 94
V § 42 je potrebné vypustiť slovo „sa“.

K bodu 99
V § 45 ods. 3 je potrebné znenie zosúladiť s odsekom 1.

K bodu 110
V § 47 ods. 5 písm. d) je potrebné vypustiť slová „podané odvolanie“.

K bodu 116
V § 53 ods. 7  šiestom riadku je potrebné slovo „päť“ nahradiť slovom „piatich“.

K bodu 118
V § 58 ods. 1 druhej vete je potrebné slová „platbe dane“ nahradiť slovami „platbe na daň“. 
V odseku 2 je potrebné za slovo „platbu“ vložiť slová „ na daň“. 
V odseku 4 je potrebné vypustiť písmeno c).
V odseku 6 je potrebné slová „bude s ňou zaobchádzať“ nahradiť slovami „zaobchádza s ňou“.

K bodu 127
V § 65 ods. 6 je potrebné slovo „kedy“ nahradiť slovom „ak“.

K bodu 130
V § 71 ods. 9 je potrebné slová „5, 6 až 10“ nahradiť slovami „5 až 10“.
	
K bodu 138
V § 76 ods. 6 je potrebné za slová „daňového dlžníka“ vložiť slová „označený v daňovej exekučnej výzve“.

K bodom 139, 142, 143 a 146
Je potrebné za slovo „daňový“ vložiť slovo „úrad“.   

K bodu 144
 V § 85 ods. 4 je potrebné zmeniť legislatívnu techniku a uviesť úvodnú vetu v znení: „V § 85 odsek 4 znie:“ a uviesť aj druhú vetu pôvodného odseku 4.  

K bodu 147
V § 89 ods. 1 je potrebné znenie úvodnej vety preformulovať takto: „Správca dane môže vykonať daňovú exekúciu voči daňovému dlžníkovi a to postihnutím majetkových práv spojených s obchodným podielom tohto spoločníka v obchodnej spoločnosti voči daňovému dlžníkovi, ktorý je spoločníkom obchodnej spoločnosti na jeho...“.
V § 89 ods. 2 je potrebné slová „osobitného predpisu“ nahradiť slovami „všeobecného predpisu“.

K bodu 151
Je potrebné na konci pripojiť slová „vrátane poznámky pod čiarou 19r)“.

K bodu 152     
V § 103 odsek 1 je potrebné rozčleniť, kedy ministerstvo v prípade, že nastanú u fyzickej osoby skutočnosti uvedené v písmenách a) a b), musí povoliť úľavu zo sankcie alebo odpustiť sankciu a na prípady, kedy bude na uvážení  ministerstva, či úľavu povolí. V nadväznosti na uvedené je potrebné doplniť odsek 6.
V odsekoch 3 a 4 v úvodnej vete je potrebné za slová „daňový subjekt“ vložiť slová „alebo dedič“.
V odseku  5 je potrebné za slová „daňový subjekt“ vložiť slová „alebo dedič“ a slová „za podmienok“ nahradiť slovami „ z dôvodov“.
V odseku 8 je potrebné slová „daňové orgány a colné orgány“ nahradiť slovami „orgány vykonávajúce správu daní“ a vypustiť odkazy 20b) a 20c).

K bodu 154
Je potrebné preformulovať takto: „Ustanovenia tohto zákona sa použijú na pokuty a na sankčný úrok účinné od 1. januára 2004, ako aj na zrušené penále, pokuty a zvýšenie dane, ak konanie o nich bude prebiehať po  nadobudnutí účinnosti tohto zákona a nezaniklo právo na ich vyrubenie, vybratie a vymáhanie; na konanie o penále sa rovnako použije ustanovenie tohto zákona o sankčnom úroku a na konanie o pokutách sa rovnako použije ustanovenie tohto zákona o správnych deliktoch.“.

K čl. II

K bodu 15
 V § 9b ods. 1 je potrebné slovo „poskytnú“ nahradiť slovom „poskytujú“.

K bodom 20, 21 a 22
Je potrebné slovo „písmene“ uviesť v skrátenej forme.

K čl. III

K bodu 2
V § 7a je potrebné slovo „poskytne“ nahradiť slovom „poskytuje“ a tento bod vylúčiť z účinnosti.

K čl. IV

Je potrebné vypustiť celý článok IV.

K čl. VI

Toto ustanovenie odporúčame doplniť o osobitnú účinnosť § 32 ods. 15 článku I a bodu 2 článku III.

Bratislava 18. augusta 2004
Vypracovala: E. Eškutová

									Štefan G r m a n
									generálny riaditeľ                                                   
              sekcie vládnej legislatívy